Vita:Pál-völgyi-barlangrendszer

message: Hát ellátogattam a Pál-völgyi-cseppkőbarlangba, 2011.06.01. napon, 500 méteres szakasz, 60 perces túra,minden óra negyedkor, nekem 40 perces volt, 500 méternél biztosan több volt, de én nem mértem, 40 perc alatt kb. 1,5 km lehet megtenni, még úgy is, hogy megállunk és hallgatjuk az idegenvezetőt ( de nem vagyok szakértő, sem hosszútáv mérő, egy mezei túrista voltam), cseppkövet nem láttam, a korlátok nyirkosak voltak, amik a korlátok esetében még megbocsájtható lehetne, viszont a túra létránál nem. A tájékoztatás nulla, Piroskáról, Niagara vízesésről beszélnek..., ha 10 celsius fok volt, akkor a Szemlő - hegyi barlangban 20 Celsius fok, az írt 11 Celsius fokhoz képest, 100 méterre vannak egymástól kb.
forrás : http://hu.wikipedia.org/wiki/P%C3%A1l-v%C3%B6lgyi-cseppk%C5%91barlang
thread_title:  Tartalmi segély 

message: Szia! A nyirkosságot sajnos nem lehet kiküszöbölni (közel 100 százalékos a páratartalom). Ez velejárója a barlangnak, de persze ez is sok mindentől függ (ha épp esett az eső a leszivárgó vizek miatt még nedvesebb minden).--Szenti Tamás vita 2011. június 2., 15:46 (CEST)
thread_title:  Nyirkosság 

message: A barlang hivatalos neve most már Pál-völgyi-barlangrendszer . Ha nem érkezik elfogadható ellenvetés akkor átnevezem a szócikket az új névre.--Szenti Tamás vita 2012. január 9., 17:25 (CET)
A linkelt honlap önmagának is ellentmond. Az oldal címe szerint Pál-völgyi-barlangrendszer, a leírás szerint Pálvölgyi–Mátyáshegyi-barlangrendszer. (Mellékesen azt sem értem, hogy az előbbinél a Pál-völgy miért nem rántódik össze és lesz belőle Pálvölgyi-barlangrendszer.) LApankuš→ 2012. január 9., 17:40 (CET)
Sajnos a leírást még nem frissítették (ezért szerepel a Pálvölgyi–Mátyáshegyi-barlangrendszer név), nem olyan régen lett átkeresztelve a barlang. Más barlangokat is sikerült összekötni vele, ezért igen hosszú elnevezése lett volna szegénynek. A nagyhal felfalja a kishalat elv alapján lett belőle Pál-völgyi. Azért kötőjeles mert a földrajzi névről kapta a nevét és nem a településrészről. Pl. Dobogó-kő kötőjellel a hegy neve, Dobogókő a településé.--Szenti Tamás vita 2012. január 9., 18:01 (CET)
Ja hogy van Pálvölgy település is... Esetleg megfontolandónak tartanám az új névvel új cikk írását. Ebben maradhatna a korábbi állapot, utalva arra, hogy már nem aktuális, az új cikkben pedig azokkal a változásokkal lehetne foglalkozni, ami miatt új nevet kapott és a későbbi feltárásokkal. Vélemény? Egyéb esetben a 2011 előtti események kezelése problémás lesz. Mondjuk ha Wolf Bennó cikkébe a mai nevet linkeljük, az eléggé anakronisztikus, de előbb-utóbb bekövetkezik. LApankuš→ 2012. január 9., 18:13 (CET)
Van Pálvölgy településrésze Budapestnek. Jónak tűnik a felvetésed. Ebben az esetben a Szépvölgyi-barlangrendszer cikket kell a helyesnek tűnő Pálvölgyi-barlangrendszer névre átkeresztelni (ez utóbbi elnevezés egyébként az összeköttetést megteremtőkkel is egyeztetve lett). Nem is értem, hogy merülhetett fel a Szépvölgyi elnevezés, ugyanis nem ott található. A Szépvölgyi-barlangrendszer szócikk alapjául szolgáló forrás is nem hivatalos elnevezésként említi a barlang nevét. Szerintem egyébként Benno Wolf ottjártának idejében még nem Pál-völgyi-cseppkőbarlangnak hívták az üreget, de ennek jobban utána kellene néznem.--Szenti Tamás vita 2012. január 9., 19:08 (CET)
Az 1923-as kiadású „Budai hegyek részletes kalauza” című kiadványban Pálvölgyi barlang a neve, úgyhogy már ennek alapján is nagyon valószínűnek tartanám, hogy már 1904-ben is ez volt a neve. Viszont a Benno Wolf cikkben megadott 1904-es forrásnak már a címe is „A Pálvölgyi barlang”. (Nekem mindkettő megvan, ezért biztos vagyok benne.) A Szépvölgyi-barlangrendszer cikket valóban át lehetne nevezni. LApankuš→ 2012. január 9., 20:53 (CET)
Ha az eredetileg Szépvölgyi-barlangrendszer néven futó komplett barlangrendszer kapta végül a Pál(-)völgyi-barlangrendszer nevet, akkor azt a szócikket kellene átnevezni, az új nevet pedig forrásokkal megtámogatva átvezetni a szócikkben is. Szerintem a Pál(-)völgyi-cseppkőbarlang az egész rendszernek csak egy része, ne keverjük a részt az egésszel. --Antissimo vita 2012. január 10., 23:14 (CET)
replies: text: Szerintem ezt a szócikket kell átnevezni. A Szépvölgyi-barlangrendszer csak fiktív név. Nem akarom részletezni (bonyolultnak tűnik számomra), de tudomásom szerint az elméletileg létező (pl. a Ferenc-hegyi-barlanggal összeköttetést teremthető) járatok stb. és a jelenlegi Pál-völgyi-barlangrendszer (ez a hivatalos neve jelenleg a Pál-völgyi-cseppkőbarlangnak Lásd: ) összességét jelenti a Szépvölgyi-barlangrendszer (jó volna megtalálni a kapcsolatot). – Szenti Tamás vita 2015. augusztus 26., 00:08 (CEST)

text: Részemről rendben, az általad most belinkelt forrás ezt szerintem kellően alátámasztja (jó lenne majd a szócikkben is használni). Viszont akkor nem csak átnevezni kell és átírni benne a hosszokat, hanem a teljes cikket átdolgozni (bedolgozva a jelenlegi Szépvölgyi-barlangrendszer cikket, kiegészítve a Mátyás-hegyi és a Harcsaszájú–Hideglyuk dolgaival stb), lehetőleg nem a meglévő forrásokat kipusztítva, hanem újakat és jobbakat felhajtva. Ha csak pár adatot írunk át az egészre, miközben a cikk nagy része csak a részről szól, az félrevezető. Köszönöm, --Antissimo vita 2015. augusztus 26., 08:38 (CEST)

text: Szerintem nem kell egybedolgozni a Szépvölgyi-barlangrendszer szócikkel se a többi néhány kapcsolódó barlang szócikkel. Külön alfejezete lehetne a részeinek, ahol linkelve lennének az esetleges szócikkek Mátyás-hegyi-barlang stb. (persze lehet írni róluk néhány sort itt is). Egy idő után nagyon hosszú lenne a szócikk. Én nem szeretem a 7000 soros enciklopédiacikkeket, akkor inkább elolvasok a témáról egy aktuális könyvet. Egy idő után célszerűbbnek látom részekre bontani az ilyen oldalakat. Részben ezért is nem szeretem a kiemelt szócikkeket. A hosszadatok átírásával és a fontos, működő források meghagyásával természetesen egyetértek. Miért érdekel a téma? Át akarod írni? Ha akarod, segíthetek benne. – Szenti Tamás vita 2015. augusztus 26., 18:24 (CEST)
thread_title:  Helyesírás